આ સિવાય પણ અન્ય સુપર સ્માર્ટફોનની જેમ ફોન હાથમાં ઉપાડતાં જ ફોન આન્સર કરી શકાય તેમ જ નીચે મૂકતાં જ ઑટોમૅટિક લાઉડસ્પીકર પર થઈ જાય અને પડેલા ફોનને ફ્લિપ કરતાં જ સાઇલન્ટ મોડ પર કરી દે એવાં ફીચર્સ વધુ સરળતા અને સુવિધાનો સ્વાદ ચખાડે છે કૅમેરાની વાત કરીએ તો સુંદર પિક્ચર્સ અને બેસ્ટ ક્વૉલિટી માટે કંપનીએ આ ફોનમાં ૧૩ મેગાપિક્સેલનો રિયર કૅમેરા જ્યારે પાંચ મેગાપિક્સેલનો ફ્રન્ટ કૅમેરા આપ્યો છે. કંપની કહે છે કે કૅન્વસ ૪ એના ‘બસ્ર્ટ (કન્ટિન્યુઅસ) મોડ’ દ્વારા ૧૫ સેકન્ડ્સથી પણ ઓછા સમયમાં ૯૯ ફોટો ક્લિક કરી શકે છે. રિયર કૅમેરા 1080p (પિક્સેલ્સ) રેઝલ્યુશનનો વિડિયો રેકૉર્ડ કરી શકે છે જે એક સારી વિડિયો-ક્વૉલિટીની નિશાની છે. આ ઉપરાંત નીચેથી ઉપર તરફ સળંગ ફોટો લેવા માટે વર્ટિકલ પૅનોરમા, ગતિશીલ દૃશ્યને ફ્રીઝ કરીને પિક્ચર લેવા માટે ઍન્ટિ-શેક અને ફેસ-ડિટેક્શન જેવાં ફીચર્સ પણ આપવામાં આવ્યાં છે.